Ehdotus: Euroopan parlamentin ja neuvoston direktiivi direktiivin 95/2/EY muuttamisesta elintarvikelisäaineen E 425 (konjac) käyttöehtojen osalta /* KOM/2002/0451 lopull. - COD 2002/0201 */



Virallinen lehti nro 331 E , 31/12/2002 s. 0124 - 0125



Ehdotus: EUROOPAN PARLAMENTIN JA NEUVOSTON DIREKTIIVI direktiivin 95/2/EY muuttamisesta elintarvikelisäaineen E 425 (konjac) käyttöehtojen osalta (komission esittämä) PERUSTELUT Komissio teki 27. maaliskuuta 2002 päätöksen (2002/247/EY) [1] elintarvikelisäainetta E 425 (konjac) sisältävien hyytelömakeisten markkinoille saattamisen ja tuonnin keskeyttämisestä. Lisäksi keskeytettiin lisäaineen E 425 (konjac) käyttö hyytelömakeisissa. Päätös tehtiin Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28. tammikuuta 2002 annetun Euroopan parlamentin ja neuvoston asetuksen (EY) N:o 178/2002 [2] 53 artiklan nojalla. [1] EYVL L 84, 28.3.2002, s. 69. [2] EYVL L 31, 1.2.2002, s. 1. Komissio päätti toimenpiteestä kuultuaan useilta jäsenvaltioilta ja yhteisön ulkopuolisilta mailta riskistä, jonka lisäainetta E 425 (konjac) sisältävien hyytelömakeisten (nk. minipikareihin pakattujen hyytelömakeisten) syöminen aiheuttaa. Yhteisön ulkopuolisissa maissa oli tukehtunut kuoliaiksi useita lapsia ja vanhuksia. Minipikareihin pakattujen hyytelömakeisten muodon ja koon lisäksi konjac-ainesosan kemialliset ja fysikaaliset ominaisuudet ovat syynä siihen, että kyseiset makeiset aiheuttavat vakavan riskin ihmisten terveydelle. Eräät minipikareihin pakattujen hyytelömakeisten valmistajat ilmoittavat tuotteen aiheuttamasta riskistä pakkaukseen kiinnitetyllä varoituksella, jossa tuodaan esiin tuotteen lapsille ja vanhuksille aiheuttama riski. Puheena olevassa tapauksessa pakkausmerkinnässä annettava varoitus ei riitä ihmisten ja erityisesti lasten terveyden suojelemiseen. Elintarvikkeiden muista lisäaineista kuin väri- ja makeutusaineista 20. helmikuuta 1995 annetussa Euroopan parlamentin ja neuvoston direktiivissä 95/2/EY [3] sallitaan elintarvikelisäaineen E 425 (konjac) käyttö elintarvikkeissa tietyin edellytyksin. [3] EYVL L 61, 18.3.1995, s. 1. Ihmisten terveyden suojelemiseksi olisi muutettava nykyistä hyväksyntää niin, että peruutetaan hyväksyntä lisäaineen E 425 (konjac) käytöltä minipikareihin pakatuissa hyytelömakeisissa. Niin ikään olisi peruutettava hyväksyntä konjac-ainesosan käytöltä kaikissa muissa hyytelömakeisissa, koska ne aiheuttavat saman riskin kuin minipikareihin pakatut hyytelömakeiset. 2002/0201 (COD) Ehdotus: EUROOPAN PARLAMENTIN JA NEUVOSTON DIREKTIIVI direktiivin 95/2/EY muuttamisesta elintarvikelisäaineen E 425 (konjac) käyttöehtojen osalta (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen, [4] [4] EYVL C , , s. . ottavat huomioon talous- ja sosiaalikomitean lausunnon, [5] [5] EYVL C , , s. . toimivat perustamissopimuksen 251 artiklassa määrätyn menettelyn mukaisesti [6] [6] EYVL C , , s. . sekä katsovat seuraavaa: (1) Elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annetun Euroopan parlamentin ja neuvoston direktiivissä 95/2/EY [7] hyväksytään elintarvikelisäaineen E 425 (konjac) käyttö elintarvikkeissa tietyin edellytyksin. [7] EYVL L 61, 18.3.1995, s. 1. Direktiivi sellaisena kuin se on viimeksi muutettuna direktiivillä 2001/5/EY (EYVL L 55, 24.2.2001, s. 59). (2) Komissio on väliaikaisesti keskeyttänyt elintarvikelisäainetta E 425 (konjac) sisältävien, minipikareihin pakattujen hyytelömakeisten saattamisen markkinoille, koska kyseiset makeiset on todettu vaarallisiksi niiden aiheutettua kolmansissa maissa useiden lasten ja vanhusten tukehtumiskuoleman. (3) Eräät minipikareihin pakattujen hyytelömakeisten valmistajat ilmoittavat tuotteen ihmisten terveydelle aiheuttamasta riskistä pakkaukseen kiinnitetyllä varoituksella, jossa tuodaan esiin tuotteen lapsille ja vanhuksille aiheuttama riski. (4) Kansallisia toimenpiteitä toteuttaneiden jäsenvaltioiden toimittamien tietojen perusteella voidaan todeta, että E 425-lisäainetta (konjac) sisältävät, minipikareihin pakatut hyytelömakeiset aiheuttavat hengenvaaran. Makeisten muodon ja koon lisäksi konjac-ainesosan kemialliset ja fysikaaliset ominaisuudet ovat syynä siihen, että kyseiset makeiset aiheuttavat vakavan riskin ihmisten terveydelle. (5) Puheena olevassa tapauksessa pakkausmerkinnässä annettava varoitus ei riitä ihmisten eikä etenkään lasten terveyden suojelemiseen. (6) Lisäaineen E 425 (konjac) käytön edellytyksiä olisi muutettava niiltä osin kuin kyse on lisäaineen käytöstä hyytelömakeisissa minipikareihin pakatut hyytelömakeiset mukaan lukien. (7) Direktiiviä 95/2/EY olisi sen vuoksi muutettava vastaavasti, OVAT ANTANEET TÄMÄN DIREKTIIVIN: 1 artikla Korvataan direktiivin 95/2/EY liitteessä 4 olevalla rivillä E 425 Konjac: i) Konjac-hartsi, ii) Konjac-glukomannaani oleva teksti "Elintarvikkeet yleensä (paitsi 2 artiklan 3 kohdassa tarkoitetut elintarvikkeet)" tekstillä "Elintarvikkeet yleensä (paitsi 2 artiklan 3 kohdassa tarkoitetut elintarvikkeet sekä hyytelömakeiset minipikareihin pakatut hyytelömakeiset mukaan lukien)". 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään [31 päivänä joulukuuta 2003]. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä [date]. Euroopan parlamentin puolesta Neuvoston puolesta Puhemies Puheenjohtaja VAIKUTUSTEN ARVIOINTI EHDOTUKSEN VAIKUTUS YRITYSTOIMINTAAN JA ERITYISESTI PIENIIN JA KESKISUURIIN YRITYKSIIN (PK-YRITYKSIIN) Ehdotuksen nimi Ehdotus Euroopan parlamentin ja neuvoston direktiiviksi elintarvikkeiden muista lisäaineista kuin väri- ja makeutusaineista annetun direktiivin 95/2/EY liitteen 4 muuttamisesta Asiakirjan viitenumero SANCO/2002/2051 Ehdotus 1. Miksi yhteisön lainsäädäntö on tarpeen tällä alalla ja mitkä ovat sen päätavoitteet, kun otetaan huomioon toissijaisuusperiaate- Elintarvikelisäaineet ovat EU:ssa täysin harmonisoitu ala. Nyt ehdotetaan muutosta lisäaineen E 425 (konjac) käyttöehtoihin, joista säädetään direktiivin 95/2/EY liitteessä 4. Direktiivi on laadittu elintarvikelisäaineita koskevan puitedirektiivin eli neuvoston direktiivin 89/107/ETY säännösten mukaisesti. Puitedirektiivissä kehotetaan komissiota tekemään ehdotuksia kaikista elintarvikelisäaineista sekä elintarvikeryhmistä, joissa sallittuja elintarvikelisäaineita voidaan käyttää, samoin kuin käyttöehdoista. Komissio teki 27. maaliskuuta 2002 päätöksen (2002/247/EY) [8] elintarvikelisäainetta E 425 (konjac) sisältävien hyytelömakeisten markkinoille saattamisen ja tuonnin keskeyttämisestä terveysriskin vuoksi. Lisäksi keskeytettiin lisäaineen E 425 (konjac) käyttö hyytelömakeisissa. Päätös tehtiin Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28. tammikuuta 2002 annetun Euroopan parlamentin ja neuvoston asetuksen (EY) N:o 178/2002 53 artiklan nojalla. [8] EYVL L 84, 28.3.2002, s. 69. Elintarvikelisäaineen E 425 (konjac) käyttö elintarvikkeissa sallitaan tietyin edellytyksin direktiivissä 95/2/EY. Edellä mainittu komission päätös huomioon ottaen on tarpeen muuttaa lisäaineen E 425 (konjac) nykyisiä käyttöehtoja. Sen vuoksi on ehdotettava muutosta elintarvikkeiden muista lisäaineista kuin väri- ja makeutusaineista annetun direktiivin 95/2/EY liitteeseen 4. Vaikutus yritystoimintaan 2. Mitä yrityksiä ehdotus koskee- - Yritystoiminnan alat Makeisteollisuuden yritykset, jotka käyttävät lisäainetta E 425 (konjac), sekä kyseistä lisäainetta sisältäviä makeisia tuovat yritykset. - Yritysten koko (pienten ja keskisuurten yritysten osuus) Kaikenkokoiset yritykset. - Ovatko yritykset keskittyneet yhteisön tietylle maantieteelliselle alueelle- Yritykset ovat sijoittuneet maantieteellisesti ottaen tasaisesti. 3. Mitä yritysten on tehtävä noudattaakseen ehdotusta- Koska lisäainetta E 425 (konjac) ei enää saa käyttää hyytelömakeisten valmistamisessa, tuotantoa on mukautettava vastaavasti. Vaihtoehtoisia, hyväksyttyjä lisäaineita on käytettävissä. 4. Mitkä ovat ehdotuksen todennäköiset talousvaikutukset - työllisyyteen- - investointeihin ja uusien yritysten perustamiseen- - yritysten kilpailukykyyn- Eurooppalaiset yritykset käyttävät kyseistä elintarvikelisäainetta hyytelömakeisissa hyvin vähän, joten ehdotuksen vaikutukset työllisyyteen jäävät erittäin pieniksi. Ehdotus vaikuttaa myös tämäntyyppisiä tuotteita yhteisön ulkopuolelta tuoviin yrityksiin. 5. Sisältyykö ehdotukseen toimenpiteitä, joiden tarkoituksena on ottaa huomioon pienten ja keskisuurten yritysten erityistarpeet (muihin ryhmiin verrattuna lievemmät tai erilaiset vaatimukset tms.)- Ehdotus ei sisällä nimenomaan pk-yrityksiä koskevia toimenpiteitä. Kaikkia yrityksiä kohdellaan tasavertaisesti. Kuuleminen 6. Luettelo ehdotuksen valmistelussa kuulluista tahoista ja niiden esittämien kantojen pääpiirteet Asiaan liittyviä komission yksikköjä on virallisesti kuultu. Asiasta on kuultu EU:n suklaa-, keksi- ja makeisteollisuuden yhdistystä (CAOBISCO), Marinalg International -järjestöä ja Euroopan kuluttajaliittoa (BEUC). BEUC ei antanut lausuntoa. Ei CAOBISCO eikä Marinalg Internationalkaan vastusta ehdotusta.